section_heading: Opis
paragraph_text: Glagoli kretanja u ruskom jeziku se dijele na glagole određenog kretanja (rus. глагóлы определённого движéния) i glagole neodređenog kretanja (rus. глагóлы неопределённого движéния). Glagoli određenog kretanja označuju proces koji se događa u jednom određenom smjeru (od točke A do točke B), a glagoli neodređenog kretanja označuju proces koji se ponavlja, bilo u pravilnim, bilo u nepravilnim razmacima, u različitim smjerovima. Oni se također koriste i kada netko ovlada nekom vještinom, kad netko nešto može (što je naučio ili mu je prirođeno). Npr.: ''Птицы летают. Саша быстро бегает/плавает.''